Dom kultúry Zrkadlový háj

Dom kultúry Zrkadlový háj sa nachádza na Rovniankovej 3 v Petržalke, Bratislave. Slúži na rôzne kultúrne podujatia.

 História 
Za návrhom objektu domu kultúry stoja architekti Peter Jančo a Pavol Mrázek z bratislavského Stavoprojektu. Budova bola odovzdaná do prevádzky v novembri 1993.

Od začiatku 90.rokov až do dokončenia neďalekého kostola Svätej rodiny v roku 2003 sa v ňom každú nedeľu konali rímskokatolícke bohoslužby.

 Smrteľný úraz Karola Ježíka 
V noci 7. decembra 1998 tu počas oslavy narodenín Pavla Hammela na toalete odpadol spoluzakladateľ a prvý šéfredaktor denníka SME Karol Ježík a vážne si poranil hlavu. 14. decembra na následky zranení zomrel.

 Súčasnosť 
Dom kultúry spravujú Kultúrne zariadenia Petržalky, ktoré tu prevádzkujú Artkino za zrkadlom, organizujú divadelné a hudobné vystúpenia, prenajímajú priestory pre organizáciu rôznych iných podujatí.

V budove zároveň sídli jedna z pobočiek Miestnej knižnice Petržalka.

 Referencie 

 Externé odkazy 
 lokalizácia na mape 

Kategória:Kultúrne strediská v Bratislave
Zrkadlový háj